**О Б Р А З Л О Ж Е Њ Е**

**I. УСТАВНИ ОСНОВ ЗА ДОНОШЕЊЕ ЗАКОНА**

Уставни основ за потврђивање Споразумa између Владе Републике Србије и Владе Републике Казахстан о реадмисији лица садржан је у члану 99. став 1. тачка 4. Устава Републике Србије, према коме је у надлежности Народне скупштине да потврђује међународне уговоре када је законом предвиђена обавеза њиховог потврђивања.

**II. РАЗЛОЗИ ЗБОГ КОЈИХ СЕ ПРЕДЛАЖЕ ПОТВРЂИВАЊЕ СПОРАЗУМА**

Споразум између Владе Републике Србије и Владе Републике Казахстан о реадмисији лица потписан је у Београду, дана 19. новембра 2024. године. Потписан је на основу Закључка Владе Републике Србије о утврђивању Основе за закључивање Споразумa између Владе Републике Србије и Владе Републике Казахстан о реадмисији лица, којим је усвојен усаглашени текст Споразума и овлашћен потпредседник Владе и министар унутрашњих послова Ивица Дачић за потписивање.

Потписивањем Споразумa између Владе Републике Србије и Владе Републике Казахстан о реадмисији лица омогућава се организован, реципрочан и институционализован повратак лица која се налазе у нерегуларној ситуацији на територији друге стране, чиме се стварају предуслови да им се по повратку у матичну државу омогући реинтеграција у друштво.

Сагласно члану 13. Закона о закључивању и извршавању међународних уговора („Службени гласник РС”, број 32/13) Министарство спољних послова покреће поступак потврђивања наведеног споразума.

**III. ПРОЦЕНА ФИНАНСИЈСКИХ СРЕДСТАВА ПОТРЕБНИХ ЗА ИЗВРШАВАЊЕ СПОРАЗУМА**

За спровођење наведеног Споразума није потребно обезбедити средства из буџета Републике Србије са раздела 15 – Министарство унутрашњих послова.